ועדת העבודה והרווחה, כנסת 25, פרוטוקול מספר 56, 2023-06-05 00:00

ישראל אייכלר: אני פותח את הישיבה של ועדת העבודה והרווחה, היום יום שני, ט"ז בסיון התשפ"ג, הישיבה השלישית היום

ישראל אייכלר:  נושא הישיבה: " הצעת תקנות עבודת הנוער (עבודות אסורות ועבודות מוגבלות) (תיקון) (תיקון), התשפ"ג–2023"

ישראל אייכלר:  נבקש מהיועצת המשפטית של הוועדה להקריא את הצעת החוק על מנת שנוכל להתייחס אליה

נעה בן שבת: "תקנות עבודת הנוער (עבודות אסורות ועבודות מוגבלות)(תיקון)(תיקון), התשפ"ג-2023         

נעה בן שבת: אנחנו מדברים על תיקון לתיקון שנערך לפני חמש שנים ואולי אפשר יהיה להסביר למה הוא חוזר ולמה כהוראת שעה

ישראל אייכלר: 	אנחנו רוצים לשמוע את עמדת משרד העבודה בעניין הזה

רן כהן: רן כהן ממשרד העבודה, אתה רוצה לשמוע למה זו הוראת שעה?     

נעה בן שבת: אולי תסבירו, ההצעה הזאת אסרה על העסקה, קבעה שבין העבודות האסורות יש פעולות בנייה באתר בנייה – עבודות אסורות לגבי נוער – יש פה הגדרה של אתר בנייה, אלו היו התקנות ב-2018: "אתר בנייה כמשמעותו בסעיף 6א(ב) לחוק ארגון הפיקוח על העבודה", והיו הגדרות של בנייה, עבודת בנייה ופעולות בנייה

נעה בן שבת:  זה מה שהיה

נעה בן שבת:  השאלה היא מה קרה

נעה בן שבת:  אתם מבקשים להאריך את זה

נעה בן שבת:  מדובר בהוראת שעה לחמש שנים שאתם מבקשים להאריך בחמש שנים נוספות

רן כהן: 	לפני 2018 המצב החוקי, שהוא זהה בכל העולם, הוא שמותר להעסיק בני נוער באתרי בנייה אבל יש מגבלות מבחינת המשקל שהם יכולים להרים וכולי

רן כהן:  זה לא שונה ממה שיש במדינות אירופה וגם בארצות הברית

רן כהן:  העניין הוא שבישראל, בגלל רצף תאונות טרגיות שהיה עד 2018, הרגשנו שאנחנו חייבים לאסור באופן מוחלט על העסקת בני נוער עד שנסיים את שאר המעטפת הרגולטורית שאנחנו מקדמים

רן כהן:  הגענו ל-2023, חמש השנים מסתיימות והיינו צריכים להחליט מה קורה

רן כהן:  האם לפתוח את זה מחדש, לאסור באופן קבוע או להאריך את הוראת השעה

רן כהן:  מאחר שאנחנו לא רוצים לעשות משהו חריג בישראל לפני שבדקנו עד כמה יש נחיצות בצעד שהוא חריג לעומת שאר מדינות העולם, החלטנו – מתוך הבנה שאנחנו אוטוטו מגיעים אליך עם תקנות הבנייה ועוד כמה תקנות שישלימו את הפאזל הרגולטורי הזה – לאסור על העסקת בני נוער לחמש שנים נוספות למעט בני נוער שמועסקים במסגרות של הכשרה מקצועית, מפוקחות ויש להן נהלים ולכן אפשר לשים אותן בצד כי לא רצינו לפגוע בהכשרה המקצועית

רן כהן:  זו הסיבה שאנחנו כאן היום, על מנת להאריך בעוד חמש שנים

ישראל אייכלר: למה בחמש השנים לא גיבשתם המלצה שבן נוער יוכל לעבוד כמו באירופה או במקומות אחרים?      

רן כהן: המצב החוקי בישראל עד 2018 היה כמו באירופה

רן כהן:  בן נוער יכול לעבוד, הסיבה - - -     

ישראל אייכלר: אבל עיכבתם בחמש שנים ואתם רוצים לעכב בעוד חמש שנים

ישראל אייכלר:  אולי יש בני נוער שרוצים ואפשר לעשות מקומות שיש בהם תנאי בטיחות נאותים

רן כהן: ברמת מדינה אני לא יודע להגיד איפה יש בטיחות ואין בטיחות, אני יודע להגיד שיש היום כשל שוק רגולטורי שנובע מזה שאין אחריות יזם ואין אחריות מנהל פרויקט ואין אחריות מהנדסים ואין רגולציה כמו שצריך על מכונות הרמה שאת זה אנחנו גם מקדמים

ישראל אייכלר: זאת אומרת שאתה מאשר את כל הטענות בדיונים שמדובר בתוהו ובוהו מבחינה בטיחותית במקומות העבודה

רן כהן: אני ממש לא מאשר

רן כהן:  מה שאנחנו אומרים - - -     

ישראל אייכלר: אחרת היית אומר לי שזה וזה מותר וזה וזה אסור

רן כהן: אדוני, כדי לייצר רגולציה טובה, מינהל הבטיחות הוא לא שחקן יחד עם המגרש

רן כהן:  יש לנו לשכה משפטית, משרד המשפטים, הערות ציבור – זה תהליך

רן כהן:  התהליך הזה, לגבי הבנייה, הסתיים

רן כהן:  התהליך הזה, רפורמה של 40 שנה תגיע אליך לוועדה לא בעוד הרבה זמן כי העבודה הסתיימה

רן כהן:  לכן, דווקא בגלל שהעבודה הסתיימה אז אנחנו כרגע סוגרים את הפרצה לעוד חמש שנים

ישראל אייכלר: למה חמש שנים, אם העבודה הסתיימה מספיקות שלוש שנים או שנתיים

רן כהן: אדוני, אנחנו בחרנו חמש שנים כי תהליכי החקיקה - - -     

ישראל אייכלר: אולי בגלל שאתה יודע שזה לא יהיה עוד חמש שנים

רן כהן: אם אדוני רוצה להעביר תוך שנה את תקנות הבנייה אנחנו מאוד נשמח

רן כהן:  מבחינתי אין בעיה, תקבלו שזה יהיה שנתיים

רן כהן:  אנחנו לא יכולים לקחת על עצמנו החלטה בשביל הוועדה

רן כהן:  התקנות שאנחנו נביא לך - - -     

ישראל אייכלר: מה עשיתם במשך חמש שנים

רן כהן: התקנות שאנחנו נביא הן תקנות שאחרי 40 שנה מהוות רפורמה משמעותית ואני לא חושב שהן תעבורנה בשנה וגם לא תיכנסנה לתוקף תוך שנה ותגרומנה לשוק לעשות את ההתאמות שהוא צריך

רן כהן:  לכן חמש שנים זה טווח שגם כשבדקנו מה קרה בחמש השנים האחרונות לא ראינו שבני נוער נפגעו בצורה שצבאו לנו על הדלתות

רן כהן:  ביקשנו להחריג את המקומות בהם ניתנת הכשרה המקצועית ואנחנו מבקשים להמשיך בכך

רן כהן:  לא מצאנו שהיה פה נזק לא מידתי

נעה בן שבת: אני רוצה להבין, כשאתה אומר שביקשתם להחריג אתה מתכוון להוראה שקבועה כבר בתקנות, זה לא משהו שהיה חדש לגבי בני נוער, זו האפשרות לתת היתר לנער אם זה חיוני להכשרתו המקצועית

נעה בן שבת:  זו הוראה שהייתה קיימת

רן כהן: נכון, זה היה קיים עם משהו שהיה קיים בנוסף, אפשר לעבוד למעט תנאים מסוימים

רן כהן:  עשינו הפרדה: אי-אפשר לעבוד לא משנה באיזה תנאי, אלא אם אתה בהכשרה מקצועית

נעה בן שבת: אני קוראת את המצב המשפטי אחרת, אני מבינה שאתה אומר: לא יעסיק ולמרות זאת מפקח העבודה הראשי ראשי להתיר העסקת נוער אם היא נחוצה להכשרתו המקצועית

נעה בן שבת:  אני לא רואה פה ולא בכל הנוסח שהיה ב-2018 ולא בנוסח עכשיו שיש פטור גורף להעסקה בהכשרה מקצועית

איריס גנון: יש הכשרה מקצועית אתה מגיע עם מפקחים עם - - -      

נעה בן שבת: אמור להיות היתר לזה

איריס גנון: ברגע שאתה לא עובר הכשרה ואתה לא יודע מה זה אתר בנייה אתה לא יכול להיכנס לאתר בנייה

איריס גנון:  סתם נוער שרוצה להיכנס ולא יודע מה זה אתר בנייה, לא יודע מהן הסכנות, מדובר בסכנה

ישראל אייכלר: אין שום הצדקה להכניס אותם פנימה

ישראל אייכלר: הנוער העובד והלומד, עורך הדין יעקב אביד, בבקשה

יעקב שמאי: עמדתנו כהסתדרות הנוער העובד והלומד היא שלא צריך להתיר כניסה של בני נוער לאתרי בנייה

יעקב שמאי:  אנחנו בעד להפוך את הוראת השעה להוראת קבע

ישראל אייכלר: גם לא להכשרה מקצועית?     

יעקב שמאי: הכשרה מקצועית זה משהו אחר

יעקב שמאי:  בהכשרה מקצועית, כשחניך בבית ספר מקצועי חל עליו חוק החניכות ואמורה להיות הפרדה שאומר שבענף לימוד שנמצא תחת מקצועות החניכות אסור בכלל להעסיק אותו שלא דרך החניכות

יעקב שמאי:  אם ענפי הבנייה ייכנסו לתוך מערכת החניכות באופן שבו תהיה בלעדיות, שמותר אותם רק דרך מערכת החניכות אז זה נושא אחר

שרית אולשביץ: כי הוא מגיע עם מדריך שמפקח עליו

ישראל אייכלר: כבוד היושב-ראש, ישנה בעיה קשה נוספת

ישראל אייכלר: רק רגע, נעם וילדר מהמועצה הלאומית לשלום הילד

נעם וילדר: אנחנו מסכימים עם מה שנאמר פה הרגע, אנחנו חושבים שזאת צריכה להיות הוראת קבע שאוסרת על בני נוער לעבוד בעבודות בנייה

נעם וילדר:  ניתן לשים כוכבית נוספת על חוק החניכות ולהגיד שזה גם משהו שצריך לבחון היטב

נעם וילדר:  ככל שניתן לפקח על הדבר הזה בצורה יסודית ואפקטיבית

נעם וילדר:  אנחנו שומעים גם קולות אחרים שאומרים שגם בזירה הזאת לא תמיד אפשר לפקח כמו שצריך על עבודת נוער במובן הזה שאם הם מגיעים לאתר בנייה ואסור להם לעלות על מכשיר מסוים ועל מכשיר אחר כן, ומותר להם להשתמש במכשיר מסוים ובמכשיר אחר לא, יש פה קושי בפיקוח לעומק על העבודה

נעם וילדר:  גם על זה אנחנו רוצים לשים כוכבית אבל אני לא אומרת פה עמדה חד-משמעית

ישראל אייכלר: עורך הדין אסל, משפט אחד

ישראל אייכלר:   אני ישבתי בוועדה כשחברת הכנסת שאשא ביטון הייתה היושבת-ראש, דנו בנושא הזה

ישראל אייכלר:  יש פה בעיה קשה ואני חושב שצריך למנוע הכנסה של נערים לאתרי בנייה

ישראל אייכלר:  אני אתן את הזווית הביטוחית: אם חס וחלילה נער נכנס ונהרג או מקרה של פציעה קשה, קטיעה - - -     

ישראל אייכלר: מה קורה אז?     

ישראל אייכלר: אז יש פה בעיה כי מצד אחד אותו נער מכוסה במסגרת ביטוח תלמידים, זה ביטוח קטנצ'יק, אבל ביטוח התלמידים עצמו מחריג מהפוליסה אירועים של תאונות עבודה

ישראל אייכלר: מה ההבדל בינו לבין פועל אחר לגבי הביטוח?     

ישראל אייכלר: מצד שני, כאשר נכנס אותו ילד לעבוד באתר הבנייה, הפוליסה של הקבלן לא מכסה נזק שקורה במסגרת חוק עבודות נוער

ישראל אייכלר: אני שואל למה הוא לא כל פועל

ישראל אייכלר:  כתוב בביטוח שרק מגיל 18 הוא מבוטח?      

ישראל אייכלר: לא

ישראל אייכלר:  ביטוח תלמידים הוא ביטוח - - -     

ישראל אייכלר: לא ביטוח תלמידים, אני שואל על ביטוח פועלים

ישראל אייכלר: זה לא ביטוח פועלים, זה ביטוח של הקבלן

ישראל אייכלר: הביטוח הרגיל של הקבלן

ישראל אייכלר: ביטוח צד ג' של הקבלן

ישראל אייכלר:  הקבלן לא מבטח עובדים שחל עליהם חוק העסקת נוער

ישראל אייכלר:  הקבלן חייב לקנות בפוליסה - - -     

ישראל אייכלר: עם מגבלה בפוליסה?     

ישראל אייכלר: כן

ישראל אייכלר: טוב, זה מה שרציתי לשמוע

ישראל אייכלר:  אתה אומר שהילד לא מבוטח

רן כהן: אפשר לבטח, אדוני היושב-ראש

ישראל אייכלר: אבל קבלנים לא קונים את הפוליסה

ישראל אייכלר: הוא אומר שהקבלנים לא מבטחים

רן כהן: נכון, אם היה מותר להעסיק היה אפשר לבטח, כרגע זה לא העניין

ישראל אייכלר: משפט אחד לאליקו ובזה נסיים

אליקו שליין: שלום, אני חושב שצריך להפוך את זה לקבע ולהתנגד לזה לחלוטין מכיוון שאם ילד או ילדה ייפגעו באתר הבנייה זו סכנה חמורה, אני לא בקיא בנושא בטיחות אבל מדובר גם שלא יהיו פגיעות נוספות בילדים

ישראל אייכלר: לא צריך לפרט, אליקו

אליקו שליין: אני בכוונה לא מפרט

ישראל אייכלר: ניגש להצבעה

ישראל אייכלר:  היות שיש כאלה שטוענים שצריך לעשות את זה חוק קבע ויש כאלה שחושבים שאולי צריך לגרום למשרד העבודה להביא תקנות תוך שנתיים או שלוש כדי שיוכלו לעבוד בתנאים מסויימים כמו בשאר העולם, אז אני לוקח את מידת האמצע ומקבל את ההצעה של משרד העבודה והרווחה לעשות את זה לחמש שנים בתקווה שאתם כן תכינו אפשרויות ותנאים לאפשר למי רוצה להתפרנס כמו במדינות אירופה המבוטחות, לא רוצים להפקיר אף נער ומצד שני לא להיות טוטאליים בעניין כי כל משטר טוטליטארי זה לא בריא

ישראל אייכלר:  אני מעמיד להצבעת הוועדה את הנוסח שהקריאה היועצת המשפטית לוועדה, הגברת בן שבת

ישראל אייכלר:  מי בעד ההצעה שהגישה היועצת המשפטית? מי נגד?     

ישראל אייכלר: אושרה

ישראל אייכלר: נוסח ההצעה שהקריאה היועצת המשפטית אושר בוועדה

ישראל אייכלר:  ישיבה שזו נעולה, תודה רבה